Úradný vestník L 018 , 24/01/1980 S. 0024 - 0025

Fínske špeciálne vydanie: Kapitola 11 Zväzok 8 S. 0105

Grécke špeciálne vydanie: Kapitola 07 Zväzok 2 S. 0123

Švédske špeciálne vydanie: Kapitola 11 Zväzok 8 S. 0105

Španielske špeciálne vydanie: Kapitola 07 Zväzok 2 S. 0204

Portugalské špeciálne vydanie Kapitola 07 Zväzok 2 S. 0204



Rozhodnutie Rady z 20. decembra 1979, ktorým sa ustanovuje poradný postup pre vzťahy medzi členskými štátmi a tretími krajinami v oblasti leteckej dopravy a pre činnosti týkajúce sa týchto záležitostí v rámci medzinárodných organizácií (80/50/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 84 ods. 2, so zreteľom na návrh rozhodnutia predložený Komisiou [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže pre zohľadnenie vývoja ovplyvňujúceho leteckú dopravu a jeho dôsledkov pre členské štáty je žiadúce, aby problémy spoločného záujmu vzhľadom na vzťahy medzi členskými štátmi s tretími krajinami v leteckej doprave a na činnosti spojené s takýmito záležitosťami v medzinárodných organizáciách boli včas identifikované; keďže je žiaduce umožniť výmenu informácií a porád v tejto oblasti a zároveň podporiť koordináciu a tam kde je to vhodné, akcie členských štátov v rámci medzinárodných organizácií; keďže každý členský štát by mal odovzdať svoje skúsenosti vo vzťahoch s tretími krajinami v oblasti leteckej dopravy ostatným členským štátom a Komisii; keďže informácia v tejto oblasti je pravidelne vymieňaná v niektorých medzinárodných organizáciách; keďže tieto postupy by mali byť nahradené na úrovni spoločenstva, výmenou informácií medzi členskými štátmi a Komisiou, PRIJALA TOTO ROZHODNUTIE: Článok 1 Členské štáty a Komisia na požiadanie členského štátu alebo Komisie, v súlade s postupmi stanovenými v tomto rozhodnutí, sa navzájom poradia: a) o otázkach vzdušnej dopravy, prerokovávaných v medzinárodných organizáciách; a b) o rôznych aspektoch vývoja, ktoré sa udiali vo vzťahoch medzi členskými štátmi a tretími krajinami v leteckej doprave a fungovaní podstatných prvkov bilaterálnych alebo multilaterálnych dohôd uzatvorených v tejto oblasti. Porady sa konajú v priebehu jedného mesiaca po podaní žiadosti, alebo v urgentných prípadoch tak rýchlo, ako je to možné. Článok 2 1. Hlavné ciele porád stanovené v článku 1 pod písm. a) sú: a) spoločné určovanie, či otázky zvyšujú problémy spoločného záujmu; a b) v závislosti od podstaty takýchto problémov: - spoločne zvážiť, či činnosť členských štátov by mala byť koordinovaná, alebo - spoločne zvážiť akýkoľvek ďalší prístup, ktorý by mohol byť vhodný. 2. Členské štáty a Komisia si čo najskôr vymienia akékoľvek dôležité informácie, vzhľadom na ciele popísané v odseku 1. Článok 3 1. Hlavné ciele porád stanovených v článku 1 písm. b) skúmajú sporné otázky a zvažujú akýkoľvek prístup, ktorý by mohol byť vhodný. 2. Za účelom porád týkajúcich sa odseku 1 každý členský štát informuje ďalšie členské štáty a Komisiu o vývoji, ktorý sa udial v oblasti leteckej dopravy a o pôsobení bilaterálnych a multilaterálnych dohôd uzatvorených v tejto oblasti, ak by to mohlo prispieť k identifikácii problémov spoločného záujmu. 3. Komisia poskytne členským štátom akékoľvek informácie, ktoré má k dispozícii, týkajúce sa záležitostí uvedených v odseku 2. Článok 4 1. Výmena informácií stanovená v tomto rozhodnutí sa uskutoční cez Generálny sekretariát Rady. 2. Porady stanovené v tomto rozhodnutí sa uskutočnia v rámci štruktúry Rady. 3. Informácie a porady stanovené v tomto rozhodnutí sú predmetom služobného tajomstva. Článok 5 Na konci obdobia 3 rokov po dátume úradného vyhlásenia tohto rozhodnutia, Rada znovu preskúma postup pri poradách s ohľadom na jeho pozmenenie alebo doplnenie, ak skúsenosť ukáže, že je to potrebné. Článok 6 Toto rozhodnutie je adresované členským štátom. V Bruseli 20. decembra 1979 Za Radu predseda J. Tunney [1] Ú. v. ES C 193, 31.7.1979, s. 9. [2] Ú. v. ES C 309, 10.12.1979, s. 58. [3] Stanovisko vyjadrené 21. novembra 1979 (ešte nebolo uverejnené v Úradnom vestníku). --------------------------------------------------